als_Latn dik_Latn sag_Latn
Prishtinë, 29 tetor 2014 – Drejtori i i Drejtorisë së Infrastrukturës Lokale, Hysen Durmishi, në një konferencë për media prezantoi punën, planet dhe projektet e kësaj drejtorie.
Fillimisht, Durmishi i njoftoi gazetarët e pranishëm lidhur me qëllimet e kësaj drejtorie gjatë vitit 2015, si dhe prezantoi objektivat konkrete, ndërsa tha se për realizimin e tyre në dispozicion të kësaj drejtorie janë të planifikuara 8.270.000 euro.
“Sapo kemi filluar qeverisjen në Komunën e Prishtinës ne kemi bërë të ditur problemet që kemi trashëguar në Drejtorinë e Infrastrukturës e më të cilat jemi ballafaquar gjatë këtij. Një ndër problemet më të mëdha ka qenë çështja e shpronësimeve, ku kanë nis projektet pa përfunduar procedurat e shpronësimit, gjë që ka shkaktuar probleme shumë të mëdha gjatë realizimit të punimeve. Ka pasur shumë projekte të cilat kanë qenë të bllokuara dhe të cilat i kemi zhbllokuar gjatë këtij viti. Po ashtu, problem ka qenë fakti se kemi trashëguar një buxhet në Drejtorinë e Infrastrukturës të paplanifikuar nga qeverisja e kaluar. Pra, nuk ka qenë asnjë projekt i planifikuar për vitin 2014, andaj që në fillim të vitit kemi bërë planifikimin buxhetor. Me këtë rast, kemi bërë edhe projektimin e kërkesave të panumërta të qytetarëve të Prishtinës”, tha Durmishi.
Shkarkimi i qendrës së qytetit nga komunikacioni i ngarkuar, përmirësimi i kanalizimeve fekale, krijimi i kushteve për kthimin e qytetarëve dhe bizneseve në zonat rurale, krijimi i hapësirave publike me gjelbërim për pushim dhe re kreativitet (platotë dhe parqet), mbeten qëllimet kryesore të kësaj drejtorie.
Durmishi tha se ndër objektivat kryesore të Drejtorisë së Infrastrukturës Lokale në Komunën e Prishtinës do të jenë, investimet në unazën e Qendrës, rregullimi i rrugëve kryesore në qytet, mirëmbajtja e rrugëve në qytet, ndërtimi i rrugëve sekondare në qytet, ndarja e ujërave atmosferike nga ato fekale, largimi i kanalizimeve nga liqenet, etj.
Një prej sfidave kryesore të Drejtorisë së Infrastrukturës lokale gjatë vitit 2014 ishte zhbllokimi i të gjitha projekteve të zvarritura me vite dhe vazhdimi i atyre që kishin ngecur nga viti paraprak. Si shembuj të tillë u përmendën faza finale e rreth rrotullimit në Veternik, intervenimi për realizimin e rrugëve Ekrem Rexha, Enver Maloku, rruga në Makoc, rruga Vlora, etj.
Drejtori Durmishi theksoi se në të gjitha këto rrugë cilësia e punimeve është rritur dukshëm. Lidhur me disa rrugë, siç është rasti i rrugës “Ndue Përlleshi”, z. Durmishi u shpreh se është bërë intervenim i përkohshëm, ndërsa këto projekte nuk mund të përfundohen pa u realizuar procesi i legalizimit, pasi që, siç u shpreh ai, është e pamundur një gjë e tillë për shkak të planeve rregulluese dhe objekteve pa leje, por edhe atyre që u është dhënë leja në kundërshtim me planin rregullues.
Po ashtu, drejtori Hysen Durmishi u përgjigj edhe në pyetjet e gazetarëve të cilat kryesisht kishin të bënin me impiantet, me ç’ rast i njoftoi se për dy projekte që do t’i realizojë Drejtoria e Infrastrukturës tashmë do të bashkë financohen nga Qeveria e Çekisë dhe një nga Qeveria e Zvicrës.
Drejtori theksoi dhe disa nga projektet që lidhen me këtë fushë siç janë, ndërtimi i kolektorëve (Shkabaj, mbi lumin “Mati ”- Kalabri, rregullimi i shtratit të lumit “Prishtina”), kanalizimi në fshatrat Mramor, Sutjeskë, Busi, rruga dhe kanalizimi në shkollën “Hilmi Rakovica” – Kodër e Trimave, kanalizimi në fshatin Shkabaj në drejtim të lagjes “Kodra e Trimave” dhe Arbëria, kanalizimet në Bardhosh-Prugoc, Barilevë-lagjja e Xhafollëve, Besi, Vranidoll, Bërnicë-Sinidoll, etj.
als_Latn als_Latn als_Latn als_Latn als_Latn als_Latn als_Latn als_Latn als_Latn